Projeto Portinari

Projeto Portinari niko tembiapo guasu ohekáva omotenonde ha oporomomarandu Candido Portinari rembiapokuére, upe karai tembiapoporã apohára Pindoráma pegua ojapo akue amo 5.000 tembiapo. Kóva hína Portinari ra'y hembiapo, karai João Candido Portinari, oipytyvõ chupe FINEP ha FNDCT (atyvete guasu Pindoráma pegua oipytyvõva tembiapoporã ñemyasãi), ary 1979-pe, mbo'ehaovusu PUC-RJ rógape.

Portinari ra'y oho jey Pindorámape pe Mbo'ehaovusu PUC Rio de Janeiro pegua ohenói chupe omba'apo hag̃ua upépe, upe jave, ojehechaháicha kuatia momaranduha héra O Globo kuatiahaípe, Portinari,  o  pintor: Um famoso desconhecido, amo 95% Portinari rembiapógui iñemi ha tapichakuéra ndaikatúi ohecha ha heta hembiapoporã ikañy. Portinari ra'y oikuaa rire mba'éicha oiko itúva hembiapokue oñepyrũ kuri omba'apo oheka hag̃ua tojekuaave umi tembiapoporã.

Ojehekapa rire ha oñemohenda rire Portinari rembiapo, oñepyrũ oporomomarandu hembiapóre, tenondeitépe umi mitãme guarã ha mitãrusúpe guarã.

 Mandu'apy 

Ñemohenda:Candido Portinari